EkBass/fiwiki-20250220-pages-articles huggingface dataset:
Dario Šimić

Dario Šimić (s. 12. marraskuuta 1975, Zagreb, Jugoslavia) on kroatialainen jalkapalloilija. Šimić on puolustaja, joka pelaa tällä hetkellä AC Milanissa. Dario Šimić aloitti ammattilaisuransa Dinamo Zagrebissa vuonna 1992. Hän edusti seuraa seitsemän kautta, jona aikana hän oli voittamassa viittä maan mestaruutta. Tammikuussa 1999 hän siirtyi Milanoon Interiin, josta siirtyi pelaajavaihdossa AC Milaniin vuonna 2002. Toukokuussa 2006 Šimić solmi vuoteen 2009 kestävän jatkosopimuksen Milanin kanssa. Kroatian maajoukkueessa Šimić on ainoa pelaaja, joka on osallistunut kaikkiin arvoturnauksiin johon Kroatia on selvitynyt maan itsenäistymisen jälkeen. Hän on pelannut EM-kisoissa 1996 ja 2004 sekä MM-kisoissa 1998, 2002 ja 2006. Šimić on pelannut 82 maaottelua (ensimmäinen Koreaa vastaan 13. maaliskuuta 1996), joissa on tehnyt kolme maalia (tilanne 18. kesäkuuta 2006) http://fifaworldcup.yahoo.com/06/en/w/player/155707_SIMIC_Dario.html. Kotimaassaan Šimić tunnetaan hyväntekeväisyystyöstään. == Lähteet == Luokka:Kroatialaiset jalkapalloilijat Luokka:Vuonna 1975 syntyneet Luokka:Elävät henkilöt
Lynx

Lynx voi tarkoittaa ainakin seuraavia asioita: * Lynx, ilvesten suvun tieteellinen nimi ** ilves (Lynx lynx), ilvesten sukuun kuuluva keskikokoinen kissaeläin * Lynx, Ilves, tähdistö * Panzerkampfwagen II, lempinimeltään Lynx, rynnäkköpanssari * Lynx, kirkkonummelainen suunnistusseura * Lynx, pikaraitiotie Charlotten kaupungissa Pohjois-Carolinassa * FC Lynx, rovaniemeläinen jalkapalloseura * XCOR Lynx, XCOR-yhtiön kehitteillä oleva ballistinen avaruuslentokone * Westland Lynx, Westland Helicoptersin valmistama sotilashelikopteri *Ford Lynx, automalli (Ford Laserin nimi Malesiassa) *Mercury Lynx, automalli. ==Yritykset== * Lynx, suomalainen moottorikelkkamerkki * Lynx, golfvälinevalmistaja * Lynx, hollantilainen osakevälittäjä * Lynx Edicions, espanjalainen kustantamo * Lynx, Unileverin Axe-tuotteiden nimi joillakin markkina-alueilla. ==Tietotekniikka== * Atari Lynx, käsikonsoli * Lynix, vuonna 1984 kehitetty ohjelmointikieli * Lynx, tekstipohjainen internetselain * LynxOS, Unixin kaltainen käyttöjärjestelmä. * Camputers Lynx, brittiläinen mikrotietokone == Merenkulku == ;Yhdysvaltain laivasto * USS Lynx (1814), kuunari * USS Lynx (SP-2), partiovene * USS Lynx (AK-100), kuljetusalus * USS Lynx II (SP-730), partiovene. ;Ranskan laivasto * FS Lynx (1804), korvetti * FS Lynx (1925), hävittäjä. ;Britannian kuninkaallinen laivasto * HMS Lynx (1761), 10-tykkinen Druid-luokan sluuppi * HMS Lynx (1777), 16-tykkinen sluuppi * HMS Lynx (1794), 16-tykkinen Cormorant- luokan sluuppi * HMS Lynx (1833), Cherokee-luokan prikisluuppi * HMS Lynx (1854), Arrow-luokan puinen tykkivene * HMS Lynx (1868), nelitykkinen Beacon- luokan tykkivene * HMS Lynx (1894), Ferret-luokan torpedovenehävittäjä * HMS Lynx (1913), Acasta-luokan hävittäjä * HMS Lynx (F27), Leopard-luokan fregatti.
True Audio

True Audio (tiedostopääte `.tta`) on vapaa, häviötön äänikodekki. Sillä voi pakata 8-, 16-, ja 24-bittisiä WAV-muotoisia PCM-äänivirtoja. Kodekki on kehitetty silmällä pitäen nopeaa purkua ja pakkausta, mutta kuitenkaan pakkaussuhdetta huonontamatta. Metatiedot säilytetään ID3v1- ja ID3v2-tageissa. Lähdekoodi on helposti käännettävissä monilla alustoilla ja tuki monille ohjelmille löytyy joko pluginien tai DirectShow-suodatinten avulla. ==Katso myös== * FLAC * WavPack * Monkey’s Audio ==Aiheesta muualla== * true-audio.com - viralliset sivut Luokka:Koodausmenetelmät
Mikko Immonen (puoluesihteeri)

Mikko Immonen (16. lokakuuta 1933 Rantasalmi – 6. maaliskuuta 2017)Keskustan entinen puolu­e­sih­teeri Mikko Immonen on poissa, Suomenmaa 7.3.2017. oli Keskustapuolueen puoluesihteeri Johannes Virolaisen puheenjohtajuuden loppukauden 1970–1980. Immonen oli Keskustan ns. K-linjan luottomies eikä tullut erityisen hyvin toimeen Virolaisen kanssa.Antti Blåfield ja Pekka Vuoristo: Kun valta vaihtui: mitä todella tapahtui presidentinvaalissa 1982, s. 142. Helsinki: Kirjayhtymä, 1982. Hänen väitetään myötävaikuttaneen siihen, että Virolainen hävisi keskustan puheenjohtajuuden Paavo Väyryselle Turun puoluekokouksessa 1980. 1970-luvun alussa Immonen ja kokoomuksen Juha Vikatmaa suunnittelivat puoluejakoa, jossa keskustan K-linja ja kokoomuksen ”edistysmieliset osat” (Vikatmaan tukijat) olisivat muodostaneet uuden ryhmittymän. Immonen oli koulutukseltaan yhteiskuntatieteiden maisteri. Hän toimi Maakansan toimittajana ja toimitussihteerinä vuosina 1954–1959, ulkoasiainministeriön tehtävissä vuosina 1960–1970 ja Alkon johtokunnan jäsenenä vuosina 1980–1994. == Lähteet == Luokka:Suomen Keskustan poliitikot Luokka:Keskustapuolueen puoluesihteerit Luokka:Espoon kaupunginvaltuutetut Luokka:Vuonna 1933 syntyneet Luokka:Vuonna 2017 kuolleet
Tyhmyyden ensyklopedia

Tyhmyyden ensyklopedia (alkuteos De Encyclopedie van de Domheid, 1999) on Matthijs van Boxselin kirjoittama tyhmyyttä käsittelevä kirja. Nimensä mukaisesti kirja on ensyklopediamainen. Kirja jakautuu kahdeksaan jokseenkin itsenäiseen osaan, jotka koostuvat noin sivun mittaisista esseemäisistä kappaleista. Kirjan kuvitus koostuu lähinnä maalauksista ja historiallisista kuvista ja piirroksista. Satiiria ja ensyklopediaa käsittelevässä osassa van Boxsel toteaa: "Jos ensyklopedian on mieli nousta irrallisten tosiseikkojen kokoelmaa korkeammalle, erillisissä artikkeleissa täytyy olla ristiviitteitä toisiinsa." Näin maailmankaikkeus rekonstruoidaan järjellisten suuntaviivojen eli asiayhteyksien eikä aakkosellisen järjestyksen mukaan. Yksityinen ensyklopedisti lisää ja järjestelee sekä yhdistelee informaatiota selkeäksi ja kytkökselliseksi kuvaksi maailmasta luottaessaan, että ajan myötä tietoon muodostuu järjestystä. Ensyklopedian ongelmaksi hän mainitsee sen, että ensyklopedisti muuttaa maailmaa, jota haluaa kartoittaa. Ensyklopedian nykytilasta hän kirjoittaa: "Ensyklopedia palvelee enää vain rahvaanomaistamista. Ne ajat, jolloin joku saattoi muuttaa maailmankuvaansa ensyklopediaa lukemalla, ovat jääneet kauas taakse. Edistysuskon symbolista, joka se kerran oli, se on muuttunut takapajuisuuden symboliksi: puoleksitoista metriksi tekonahkaan sidottuja painoarkkeja, hyllyn koristeeksi, ilmaisena kirjatukenaan Rodinin Ajattelijan jäljennös." Satiiria van Boxsel pitää yrityksenä panna asiat järjestykseen kärjistämällä kaikki kieroutumat huumorin ja paradoksin keinoin. Satiirin tulee pilkata kaikkea ja jokaista. Itseään pilkatessa se menettää voimansa. Yhdistettynä satiiri ja ensyklopedia muodostavat Tyhmyyden ensyklopedian, joka kykenee kaikenkattavuuteen sillä siinä myönnetään, ettei lopullista korkeaa totuutta ole, vaan kulttuuri muodostuu tämän olemattoman totuuden etsintäretkistä. Kirja julkaistiin suomeksi 2005 ja samana vuoden lokakuussa Matthijs van Boxsel vieraili Suomessa Helsingin kirjamessuilla. == Katso myös == * Tyhmyyden ylistys == Lähteet == Luokka:Alankomaalaiset kirjat Luokka:Kirjat filosofiasta Luokka:Vuoden 1999 kirjat
Morgawr

Morgawr on olento, jonka olemassaolosta ei ole muuta todistetta kuin lukemattomat havainnot ja muutamat valokuvat, jotka eivät ole kovinkaan tarkkoja. Havainnot tästä kyttyräselkäisestä olennosta on tehty Isossa- Britanniassa Cornwallin kreivikunnassa. Otuksen ulkonäöstä tulee mieleen tunnetumpi vesiolento Loch Nessin hirviö. Molempia epäillään joutsenlisko plesiosaurukseksi, joka kuoli sukupuuttoon dinosaurusten aikoihin. Morgawrin nimi on kornin kieltä ja tarkoittaa merijättiläistä. ==Aiheesta muualla== * http://www.clarew.freeserve.co.uk/morgawr.htm Luokka:Kryptozoologia Luokka:Cornwall
Lorenzo Ghiberti

Lorenzo Ghiberti (syntyjään Lorenzo di Bartolo, 1378 – 1455) oli firenzeläinen taiteilija, alkuperäiseltä koulutukseltaan kultaseppä. Hänet tunnetaan parhaiten Firenzen Battistero di San Giovanni -kappelille tekemistään ovista. Ghiberti sai ovet valmistettavakseen, kun hän voitti vuonna 1403 Firenzen villakauppiaiden killan vuonna 1401 järjestämän kilpailun kappelin uusien ovien valmistamisesta. Kilta halusi, että ovet löisivät komeudessaan Pisan tuomiokirkon taidokkaasti työstetyt ovet. Kilpailijoiden tuli luoda ovipaneeli, joka esittää Iisakin uhrausta. Toiseksi kilpailuissa sijoittui Filippo Brunelleschi, joka myöhemmin suunnitteli Firenzen Santa Maria del Fiore -tuomiokirkon. Ghibertin luomat ovet valmistuivat vuonna 1424. Kuuluisa taiteilija Michelangelo arvosti ovia ja piti niitä ”kelvollisina paratiisin oviksi”. == Lähteet == Luokka:Italialaiset kuvanveistäjät Luokka:Vuonna 1378 syntyneet Luokka:Vuonna 1455 kuolleet
Kirkollisvaalit

Kirkollisvaalit on joidenkin kirkkokuntien käyttämä tapa valita äänestämällä kirkkonsa hallintoelinten luottamushenkilöt. Vaaleissa yleensä valitaan maallikoista koostuva valtuusto, neuvosto tai hallitus, jossa on myös papiston jäseniä. Suomen evankelis-luterilainen kirkko käyttää kirkollisvaaleistaan nimitystä seurakuntavaalit. ==Lähteet== Luokka:Kristinusko ja politiikka Luokka:Vaalit
Lorenzo Amoruso

Lorenzo Amoruso (s. 28. kesäkuuta 1971 Bari) on italialainen, vuonna 2008 pelaajauransa lopettanut jalkapalloilija. Hän oli pelipaikaltaan keskuspuolustaja. Amoruso on pelannut sarjajoukkueissa Italiassa (AS Bari, Mantova Calcio, Pescara Calcio ja ACF Fiorentina), Skotlannissa (Rangers FC), Englannissa (Blackburn Rovers FC) ja uransa päätteeksi San Marinossa (SS Cosmos). Skotlannin jalkapalloilijoiden pelaajayhdistys valitsi Amoruson vuoden pelaajaksi kaudella 2001–2002. Hän oli Rangersin joukkueen kaikkien aikojen ensimmäinen katolinen kapteeni. Amoruso pelasi Italiassa vuosina 1988–1997 Serie A:ssa 89 ottelua, joissa hän teki kahdeksan maalia, ja Serie B:ssä 40 ottelua, joissa hän teki kolme maalia. Kaudella 1995–1996 hän pelasi Italian cupissa Fiorentinan voittajajoukkueessa kahdeksan ottelua avauskokoonpanossa ja teki loppuottelussa Atalantaa vastaan joukkueensa kahdesta maalista ensimmäisen. Kaudella 1996–1997 hän pelasi Cup-voittajien cupissa seitsemän ottelua avauskokoonpanossa Fiorentinan edetessä välieriin. Amoruso edusti kaudet 1997–2003 Skotlannin pääsarjassa Rangersia. Hän pelasi Skotlannissa 145 pääsarjaottelua ja teki niissä 14 maalia. Hän voitti liigamestaruuden vuosina 1999, 2000 ja 2003 sekä Skotlannin cupin vuosina 1999, 2000, 2002 ja 2003. Hän pelasi Mestarien liigassa 11 ottelua, joissa hän teki yhden maalin, ja UEFA-cupissa 16 ottelua, joissa hän teki yhden maalin. Amoruso edusti kausina 2003–2006 englantilaisseura Blackburn Roversia. Kahden ensimmäisen kauden aikana hän pelasi Valioliigassa kaikkiaan 18 ottelua, joissa hän teki kolme maalia. Kolmannella kaudella hän ei enää pelannut. UEFA- cupissa hän pelasi kaksi ottelua kaudella 2003–2004. Amoruso pelasi Italian alle 21-vuotiaiden maajoukkueessa kaksi ottelua. == Lähteet == Luokka:Italialaiset jalkapalloilijat Luokka:Vuonna 1971 syntyneet Luokka:Elävät henkilöt
Bartolomeo Ammannati

thumb|Bartolomeo Ammanati: Neptunus-veistos Firenzessä. Bartolomeo Ammanati (1511–1592) oli firenzeläinen arkkitehti ja kuvanveistäjä. Hänen tunnetuin teoksensa lienee Firenzen Piazza della Signorialla sijaitseva Neptunus- veistos. Ammanatin arkkitehdin ura ajoittuu aikaan jolloin siirryttiin renessanssista barokkiin. Hänen tunnetuimpia töitään Firenzessä ovat Pittin palatsi ja Santa Trinità -silta. Paavi Julius III kutsui hänet Roomaan, missä hän osallistui paavin huvilan Villa Giulia suunnitteluun. Medicit veivät hänet takaisin Firenzeen. Neptunus-veistos saavutti kuuluisuutta myös kulttuurivandalismin kohteena vuonna 2005, kun nuorukainen kiipesi Neptunuksen päälle ja patsaan käsi katkesi. == Lähteet == == Aiheesta muualla == *Kulttuurivandalismista ja käden katkeamisesta * Florence’s Fountain of Neptune Florence Tourism Luokka:Italialaiset kuvanveistäjät Luokka:Italialaiset arkkitehdit Luokka:Vuonna 1511 syntyneet Luokka:Vuonna 1592 kuolleet Luokka:Manierismin taiteilijat
Tino Edelmann

Tino Edelmann (s. 13. huhtikuuta 1985 Oberhof, Saksa) on saksalainen uransa lopettanut yhdistetyn kilpailija. Edelmann aloitti yhdistetyn seitsenvuotiaana ja kilpaili B-tasolla ensimmäisen kerran vuonna 2000. Vuonna 2002 hän siirtyi kilpailemaan A-cupiin ja maajoukkueeseen hän pääsi vuonna 2003. Edelmann voitti junioreiden MM-kilpailuissa joukkuekilpailun kultaa 2002 ja 2003, normaalikilpailun, sprintin ja joukkuekilpailun hopeaa 2004 sekä joukkuekilpailun kultaa, normaalikilpailun hopeaa ja sprintin pronssia 2005. Sapporon MM-kilpailuissa 2007 hän saavutti hopeaa joukkuekilpailusta ja oli sprintissä yhdestoista. Liberecin MM-kilpailuissa 2009 hän sai yhteislähtökilpailussa ja joukkuekilpailussa hopeaa. Gundersen-kilpailuissa hän oli normaalimäessä yhdeksäs ja suurmäessä seitsemäs. Vancouverin olympialaisissa 2010 Edelmann oli joukkuekilpailussa pronssilla ja normaalimäen kilpailussa 18:s. Oslon MM-kilpailuissa 2011 Edelmann oli Eric Frenzelin voittamassa normaalimäen kilpailussa hopealla ja Saksan sekä normaalimäen että suurmäen joukkueessa myös hopealla. Suurmäen Gundersen- kilpailussa hän sijoittui 15:nneksi. Val di Fiemmen MM-kilpailuissa 2013 hän sai joukkuesprintissä pronssia parinaan Eric Frenzel. Sotšin olympialaisissa 2014 hän oli normaalimäen Gundersen-kilpailussa yhdeksäs. Falunin MM- kilpailuissa 2015 hän voitti kultaa joukkuekilpailussa ja sijoittui suurmäen Gundersen-kilpailussa yhdeksänneksi. Edelmann sai maailmancupin ensimmäisen palkintosijansa oltuaan kolmas Ramsaun hurrikaanisprintissä joulukuussa 2007. Urallaan Edelmann on voittanut kolme osakilpailua, Lillehammerissa joulukuussa 2009, Kuusamossa marraskuussa 2011 ja Chaux-Neuvessa tammikuussa 2013. Maailmancupin kokonaiskilpailussa hän on ollut viides kaudella 2009–2010, kuudes kaudella 2012–2013 sekä kahdeksas kausilla 2008–2009 ja 2011–2012. Edelmann lopetti uransa ennen kauden 2016–2017 alkua. Hän edusti SCM Zella- Mehlis -seuraa. ==Henkilökohtaiset palkintosijat maailmancupin osakilpailuissa== Päivä Kilpailupaikka Maa Mäki Sijoitus 16\. joulukuuta 2007 Ramsau Itävalta hurrikaanisprintti 3. 29\. marraskuuta 2009 Kuusamo Suomi normaalikilpailu 2. 6\. joulukuuta 2009 Lillehammer Norja normaalikilpailu 1. 19\. joulukuuta 2009 Ramsau Itävalta normaalikilpailu 2. 5\. maaliskuuta 2010 Lahti Suomi normaalikilpailu 3. 19\. joulukuuta 2010 Ramsau Itävalta normaalikilpailu 2. 25\. marraskuuta 2011 Kuusamo Suomi normaalikilpailu 3. 26\. marraskuuta 2011 Kuusamo Suomi normaalikilpailu 1. 3\. joulukuuta 2011 Lillehammer Norja normaalikilpailu 3. 10\. joulukuuta 2011 Ramsau Itävalta normaalikilpailu 3. 3\. maaliskuuta 2012 Lahti Suomi normaalikilpailu 2. 12\. tammikuuta 2013 Chaux-Neuve Ranska normaalikilpailu 1. 19\. tammikuuta 2013 Seefeld Itävalta normaalikilpailu 3. 26\. tammikuuta 2013 Klingenthal Saksa normaalikilpailu 2. 27\. tammikuuta 2013 Klingenthal Saksa sakkokierroskilpailu 2. 17\. tammikuuta 2014 Seefeld Itävalta sprintti 3. 17\. tammikuuta 2015 Seefeld Itävalta normaalikilpailu 3. == Lähteet == * ===Viitteet=== Luokka:Saksalaiset yhdistetyn hiihtäjät Luokka:Saksalaiset olympiamitalistit Luokka:Vuonna 1985 syntyneet Luokka:Elävät henkilöt
Alejandro Silva

Alejandro Silva on chileläinen rock-kitaristi. Yleensä hänen musiikkinsa on instrumentaalista ja ilman laulua. Silva aloitti kitaransoiton ollessaan 14-vuotias. Hän on soittanut mm.Marty Friedmanin,Joe Satrianin, Steve Vain ja Billy Sheehanin kanssa. Hän on myös kitaransoitonopettaja ja ääniteknikko. Luokka:Chileläiset kitaristit Luokka:Syntymävuosi puuttuu Luokka:Elävät henkilöt
Kylpyankka

Kylpyankka tai kumiankka on uivan ankan muotoinen kelluva leikkikalu. Nykyään kylpyankat valmistetaan yleensä muovista, aiemmin myös kumista. Kylpyankkoja käytetään verrattomasti yleisimmin kylpiessä mutta myös koirien ja pikkulasten leikkikaluina. Vaikka kylpyankkoja valmistetaan kaiken kokoisia ja -värisiä, on tavallisin mielikuva kylpyankasta pieni ja keltainen, oranssinokkainen ankka. Kylpyankka saattaa puristettaessa päästää vinkuvan tai vaakkuvan äänen. Joskus ankassa on reikä, jotta sitä voitaisiin käyttää veden ruiskuttamiseen. Kylpyankat ovat myös pienen harrastajajoukon keräilykohde. Guinness World Records mainitsee maailman suurimman kumiankkakokoelman käsittävän 2 583 yksilöä (vuonna 2007). Kylpyankan historia on hämärän peitossa, mutta sen syntyvaiheet ovat epäilemättä vahvasti kytköksissä kumiteollisuuden alkuun sekä kumisten ja vinkuvien lelujen kehitykseen 1800-luvun loppupuolella. Vuonna 2001 The Sun -lehti uutisoi, että jopa kuningatar Elisabet II käyttää kylpyankkaa kylpyhuoneessaan Buckinghamin palatsissa. Ankan huomasi kylpyhuonetta maalannut työmies, jonka mukaan sen päässä oli pieni puhallettava kruunu.Queen goes quackers at bath time (BBC) Kiinasta Seattleen matkalla olleesta rahtialuksesta joutui vuonna 1992 myrskyn aiheuttamassa onnettomuudessa Tyyneen valtamereen 29 000 Friendly Floatees -merkkistä kylpylelua, joukossa muun muassa kilpikonnia, ankkoja, majavia ja sammakoita. Tuulet ja merivirrat kuljettivat niistä tuhansia Alaskaan, mutta osa kulkeutui Beringinsalmen lävitse. Lelut oli suunniteltu kestämään taaperoikäisten kylpyleikkejä, ja osa niistä selvisikin jäiden läpi Atlantille. Niiden kulkureitit ja -nopeudet ovat antaneet tutkijoille lisätietoa merivirroista.Ducks' odyssey nears end (BBC) Rubber Duckies Map The World (CBS News) Kylpyankoilla on järjestetty myös kilpailuja, usein hyväntekeväisyystarkoituksessa. Kylpyankkakisassa osanottajat ostavat ankkoja, jotka merkitään ja lasketaan esimerkiksi jokeen. Ensimmäinen maaliviivan ylittänyt ankka voittaa. Esimerkiksi Turun päivänä vuonna 2013 Turussa laskettiin veteen 5 000 ankkaa, joiden tuotto lahjoitettiin Itämeren suojeluunAurajoki muuttui keltaiseksi Turun päivän Ankkarallissa 16.9.2013 (luettu 19.2.2014). == Lähteet == == Aiheesta muualla == *Duckplanet.com: kylpyankistien sivusto Luokka:Leikkikalut Luokka:Kylpeminen
St. Jakob-Park

St. Jakob Park on sveitsiläinen stadion ja jalkapallojoukkue FC Baselin virallinen kotistadion. Stadionille mahtuu 38 500 henkilöä, joskin kapasiteettia nostettiin vuoden 2008 jalkapallon Euroopan-mestaruuskilpailujen varten. Stadion jakautuu neljään lohkoon A, B, C ja D. St. Jakob-Park on melko uusi stadion: rakennustyöt aloitettiin 13. joulukuuta 1998. Ensimmäinen peli päästiin pelaamaan jo 15. maaliskuuta 2001. "Genossenschaft S.J.P" omistaa stadionin virallisesti, mutta sitä johtaa pääasiassa "Basel United". Stadionin rakentaminen maksoi 220 miljoonaa ja siellä on 32 kauppaa, kaksi ravintolaa nimeltään "Restaurant UNO" ja "Hattrick sports bar". Lisäksi stadionilla on pysäköintitilaa 680 autolle kahdessa kerroksessa. Stadionille voi päästä monella kulkuneuvolla kuten bussilla, raitiovaunulla ja junalla (stadionilla on rautatieasema). UEFA palkitsi stadionin neljällä tähdellä, mikä on hyvä saavutus tämänkokoiselle stadionille. Vuoden 2008 jalkapallon Euroopan- mestaruuskisoissa stadionilla pelattiin viisi ottelua: avajaisottelu, yksi lohko-ottelu, kaksi puolivälieräottelua ja yksi välieräottelu. Stadionin laajentaminen aloitettiin vuonna 2005, ja työ päättyi 2008. == Aiheesta muualla == *Basel Unitedin kotisivut *FC Baselin kotisivut Luokka:Sveitsin jalkapallostadionit Luokka:Baselin urheilu
Fiat Sedici

Fiat Sedici on Fiatin vuosina 2005–2014 valmistama crossover-tyyppinen automalli, joka oli käytännössä uudelleennimetty Suzuki SX4. Autoa myös valmistettiin Suzukin tehtaalla Unkarissa. Sana sedici on italiaa ja tarkoittaa numeroa 16, joka taas on johdettu auton nelivetoisuudesta (4 × 4 = 16). Mallin seuraajaksi tuli Fiat 500X. Sedici esiteltiin Bolognan autonäyttelyssä joulukuussa 2005. Auton ulkomuodot on suunnitellut Giorgetto Giugiaro. Moottorivaihtoehtoina olivat aluksi 1,6-litrainen (107 hv) bensiinimoottori muuttuvalla venttiilien ajoituksella sekä Fiatin 1,9-litrainen (120 hv) Multijet-dieselmoottori. Bensiinimoottorin yhteydessä oli viisivaihteinen manuaalivaihteisto, dieselmoottorissa puolestaan kuusivaihteinen. Vuonna 2008 Sedici tuli saataville myös etuvetoisena versiona. Etuvetoinen malliversio oli saatavana sekä bensiini- että dieselmoottorilla varustettuna. Vuonna 2009 uudistettiin muun muassa auton keulailmettä, värivaihtoehtoja, verhoilukankaita ja mittaristoa. Takana rumpujarrut korvattiin levyjarruilla. Moottorit olivat uudet ja täyttivät Euro 5 -päästönormit. Uudessa 1,6-litraisessa bensiinimoottorissa oli tehoa 120 hevosvoimaa. Aiemman dieselmoottorin korvasi uusi 2,0-litrainen (135 hv) Multijet. Joillain markkinoilla etuvetoiseen bensiinimalliin tuli saataville neljäportainen automaattivaihteisto. Alun perin tarkoituksena oli tuoda auto markkinoille myös ylellisempänä versiona nimellä Lancia Pangea, mutta hanke kuitenkin peruuntui. == Lähteet == == Aiheesta muualla == Sedici Luokka:J-segmentin autot Luokka:2000-vuosikymmenen autot Luokka:2010-luvun autot
Infernal Overkill

Infernal Overkill on saksalaisen thrash metal -yhtye Destructionin ensimmäinen täyspitkä albumi, joka julkaistiin vuonna 1985. Albumia pidetään black thrash -genren edustajana ja black metalin edelläkävijänä. ==Kappaleet== # # # # # # # # ==Kokoonpano== *Marcel "Schmier" Schirmer – basso, laulu *Mike Sifringer – kitara *Tommy Sandmann – rummut == Aiheesta muualla == * * Luokka:Vuoden 1985 albumit Luokka:Vuoden 1985 esikoisalbumit Luokka:Destructionin albumit
Cracked Brain

Cracked Brain on saksalaisen thrash metal -yhtye Destructionin neljäs studioalbumi, joka julkaistiin vuonna 1990. ==Kappaleet== # # # # # # # # # ==Kokoonpano== * Mike Sifringer – kitara, basso * Harry Wilkens – kitara, basso * Oliver Kaiser – rummut * Andre' Grieder – laulu * Christian Engler – basso == Aiheesta muualla == * * Luokka:Destructionin albumit Luokka:Vuoden 1989 albumit
Alive Devastation

Alive Devastation on saksalaisen thrash metal -yhtye Destructionin toinen livealbumi, joka julkaistiin vuonna 2002. ==Kappaleet== # Curse the Gods # Nailed to the Cross # Eternal Ban # Machinery of Lies # Bullets from Hell # Tears of Blood # Life Without Sunrise # Thrash Till Death # Mad Butcher # The Butcher Strikes Back # Total Desaster # Invincible Force # Bestial Invasion == Kokoonpano == * Schmier – laulu, bassokitara * Mike Sifringer – kitara * Marc ”Speedy” Reign – rummut, taustalaulu === Muut tekijät === * Marco Schirmer – kansitaide, layout * Frank Winkelmann – miksaaja * V.O. Pulver – miksaaja, masteroija * Mark Coatsworth – valokuvat == Aiheesta muualla == * * Luokka:Vuoden 2002 konserttitallenteet Luokka:Destructionin albumit
Pokémon Pinball

Pokémon Pinball on Pokémon-aiheinen flipperipeli. Se ilmestyi vuonna 2000 Game Boy Colorille (myöhemmin myös Advancelle). Pelin ideana on kerätä normaalin flipperin tavoin mahdollisimman paljon pisteitä ampumalla pelikuulaa tiettyihin maaleihin kentällä. Pisteiden lisäksi pelissä pystyy keräämään uusia pokémoneja sekä kehittämään niitä seuraaville kehitysasteille. Pelissä ei siis varsinaista juonta ole vaan tarkoituksena on napata kaikki 151 Pokemonia. Peli tallentuu yksittäisten pelien välissä joten Pokedex on mahdollista täyttää ajan kanssa. Pelin alussa pelaaja voi valita kahdesta eri kentästä; punaisesta tai sinisestä vaikeustason ja pokémonien tarjonnan mukaan. Peliin on asennettu 90-luvun Pokémon-peleistä (Red/Blue) tutut kaupungit, joissa kouluttaja vierailee pokémoneja pyydystellen. Kaupunkien ideana on, että tiettyjä pokémoneja saattaa pelissä kaapata vain tietyiltä alueilta ja kouluttajan tulee valita siis, missä päin maailmaa liikkuu. Teeman korostamiseksi pelissä käytettävä kuula on korvattu Poképallolla, jonka saa pisteiden karttuessa kehitettyä Master Balliksi. Myös extra-kenttä-ominaisuus on käytössä. Pelin edetessä pelaajalla on mahdollisuus päästä kartuttamaan pistevarastojaan melko perinteiseen lisäkenttään. Pelille tehtiin jatko osa Pokémon Pinball: Ruby & Sapphire vuonna 2003. == Arvostelu == Peli sai pää- asiassa positiivisia arvostelujahttp://www.gamerankings.com/gbc/198309-pokemon-pinball/index.html. Peliä kehuttiin muun muassa hyvästä grafiikasta mutta arvosteltiin rahastuksestahttp://www.gamespot.com/pokemon-pinball/reviews/pokemon-pinball- review-2537188/. == Ennätykset == Matt O'Rourke (USA) teki Pokémon Pinballissa ennätykset sekä punaisella että sinisellä kentällä 25. kesäkuuta 2005. Ennätys oli punaisella 309 374 900 pistettä ja sinisellä 322 497 700 pistettä.Guinness World Records 2007 == Lähteet == Luokka:Flipperipelit Luokka:Game Boy Advance -pelit Luokka:Game Boy Color -pelit Pinball Luokka:Vuoden 2000 videopelit
Juures

Juures on ravintona käytettävä kasvien turpea maanalainen osa. Juureksiin kuuluu monien siemenkasvien oikeita juuria, kuten mukulajuuri, sekä maaversoja, kuten mukulavarsi, juurakko ja sipuli. Juurekset ovat kaksivuotisia kasveja, jotka ensimmäisenä vuonna kasvattavat juuren ja seuraavana vuonna kukkivat. Yleensä juurekset nostetaan maasta kylvämistä seuraavana syksynä, ja ne syödään talven aikana. Juureksia kasvatetaan kaksi vuotta vain silloin, kun niistä halutaan saada siemenet talteen. Juureksia viljellään Suomessa myös usein kotipuutarhoissa. Yleisimmät Suomessa viljeltävät juurekset ovat peruna, porkkana, lanttu ja punajuuri. Muita Suomessa kasvavia juureksia ovat mukula- eli juuriselleri, palsternakka, nauris, retiisi, retikka ja maa-artisokka. Peruna ja porkkana ovat Suomen suosituimmat juurekset. Juureksia voi säilyttää maakellarissa laatikossa, peiteltynä sahajauhoon tai juuresturpeeseen. ==Katso myös== *Vihannes *Kasvikset == Lähteet == == Aiheesta muualla == * Luokka:Seulonnan keskeiset artikkelit
Seth Green

Seth Gesshel Green (s. 8. helmikuuta 1974 Overbrook Park, Philadelphia, Pennsylvania) on yhdysvaltalainen näyttelijä. Hänen tunnetuimmat roolinsa lienevät Austin Powers -elokuvien Scott Evil ja Buffy, vampyyrintappaja -sarjan Oz. Green on näytellyt lisäksi muun muassa elokuvissa Scooby-Doo 2: Monsterit vapaalla, Mela kateissa ja Rottaralli. Hän myös ääninäyttelee Family Guy -sarjan Chris Griffiniä. Hän on myös ollut vierailevana tähtenä WWE RAW -ohjelmassa. == Yksityiselämä == Seth Green on naimisissa näyttelijä-malli Clare Grantin kanssa. He avioituivat 1. toukokuuta 2010. == Valikoitu filmografia == * A Billion for Boris (1984) – Benjamin ”Ape Face” Andrews * The Hotel New Hampshire (1984) – ”Egg” Berry * Radio Days (1987) – Joe * Can't Buy Me Love (1987) – Chuckie Miller * The Facts of Life – Adam Brinkerhoff (2 jaksoa, 1988) * Big Business (1988, elokuva) – Jason * My Stepmother Is an Alien (1988) – Fred Glass * Pump Up the Volume (1990) – Joey * Se (1990, tv- elokuva) – Richard ”Richie” Tozier * Batman (1992, televisiosarja, ääni, From I Am The Night) – Wizard * Byrds of Paradise (1994) * Airborne (1993) – Wiley * Salaiset kansiot Deep Throat (1993, televisiosarja) – young guy * To Gillian on Her 37th Birthday (1996) – Danny * Austin Powers – kumma jätkä (1997) – Scott Evil * Hulluna sinuun (1997) - Bobby Rubenfeld * Buffy, vampyyrintappaja (1997–1999, televisiosarja) – Daniel ”Oz” Osbourne * Can't Hardly Wait (1998) – Kenny Fisher * Valtion vihollinen (1998) – Selby * Family Guy (1999, televisiosarja, ääni) – Chris Griffin * Levottomat kädet (1999) – Mick * Austin Powers – agentti joka tuuppasi minua (1999) – Scott Evil * 100 Deeds for Eddie McDowd (1999–2000, televisiosarja, ääni) – Eddie McDowd * 70's Show (2000–2002, televisiosarja) – Mitch Miller * Valkokankaan lemmikit (2001) – Danny Wax * Josie and the Pussycats (2001) – Travis * Rottaralli (2001) – Duane Cody * Knockaround Guys (2002) – Johnny Marbles * Greg The Bunny (2002, televisiosarja) – Jimmy Bender * Austin Powers ja kultamuna (2002) – Scott Evil * Party Monster (2003) – James St. James * The Italian Job (2003) – Lyle (Napster) * Scooby-Doo 2: Monsters Unleashed (2004) – Patrick * Sesame Street (2004) – Vinny (postimies) * Without a Paddle (2004) – Dan Mott * Be Cool (2005, musiikkivideon ohjaaja) * Robot Chicken (televisiosarja, ääni) * Stewie Griffin: The Untold Story (2005, ääni) – Chris Griffin * Best Man, Worst Friend (2006) – Murray Brown * Tony Hawk's Project 8 – Nerd * Electric Apricot: Quest For Festeroo (2006) – Jonah * Naughty or Nice (2006) * Mass Effect (2007 ja 2008, ääni) - Joker * The Brazilian Job (2008) – Lyle * Sex Drive (2008) - Ezekiel * Old Dogs (2009) - Craig * Robot Chicken: Star Wars Episode II (2009) - Ääni * WWE Raw (2009) - ”Guest Host” * Mass Effect 2 (2010) - Joker * Mass Effect 3 (2012) - Joker == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Annie-palkinnon saajat Luokka:Vuonna 1974 syntyneet Luokka:Elävät henkilöt Luokka:Seulonnan keskeiset artikkelit Luokka:Yhdysvaltalaiset lapsinäyttelijät
Randy Orton

Randal Keith "Randy" Orton (s. 1. huhtikuuta 1980http://slam.canoe.ca/Slam/Wrestling/Bios/orton.html St. Louis, Missouri, Yhdysvallat) on yhdysvaltalainen showpainija, joka käyttää painiessaan nimeä Randy Orton. Orton on vapaapainija kolmannessa polvessa: hänen isoisänsä Bob Orton, Sr., kuten hänen isänsäkin, "Cowboy" Bob Orton, ovat entisiä vapaapainin ammattilaisia. Orton painii WWE -painipromootion Raw -brändissä. Randy kutsui itseään nimellä Legend Killer ja Apex Predator. Nimet perustuivat siihen, että hän yritti tehdä, ja usein tekikin, selvää vapaapainin legendoista.http://www.wwe.com/superstars/raw/randyorton/bio/ Orton oli myös osana Evolution-ryhmittymää, kunnes voitti Chris Benoitilta World Heavyweight Championship -mestaruuden vuoden 2004 SummerSlamissa. Hänestä tuli samalla WWE:n kaikkien aikojen nuorin päävyön voittanut painija,http://www.wrestling- titles.com/wwf/wwe-world-h.html päävöiksi luokitellaan World Heavyweight Champion, WWE Champion ja ECW Champion -mestaruusvyöt. Randy Orton on myös WWE:n 17. Grand Slam -mestari. Grand Slam -mestaruuteen tarvitaan jompikumpi WWE:n raskaansarjan mestaruuksista, jompikumpi joukkuemestaruuksista ja Intercontinental-mestaruus. == Mestaruudet ja saavutukset == * WWE ** WWE Championship (10 kertaa) ** World Heavyweight Championship (4 kertaa) ** WWE Intercontinental Championship (1 kerta) ** WWE United States Championship (1 kerta) ** World Tag Team Championship (1 kerta) – Edgen kanssa ** WWE Raw Tag Team Championship (2 kertaa) – Riddlen kanssa ** WWE SmackDown Tag Team Championship (1 kerta) – Bray Wyattin ja Luke Harperin kanssa ** Money in the Bank voitto (2013) ** Royal Rumble voitto (2009, 2017) == Lähteet == == Aiheesta muualla == * Randy Orton -fanisivut Luokka:Yhdysvaltalaiset showpainijat Luokka:Vuonna 1980 syntyneet Luokka:Elävät henkilöt
Voulez-Vous

Voulez-Vous on ruotsalaisen ABBA-yhtyeen kuudes albumi, joka ilmestyi 23. huhtikuuta 1979. Se äänitettiin maaliskuun 1978 ja maaliskuun 1979 välisenä aikana. Albumin äänitysten aikaan maailmalla vallitsi diskokuume, mikä heijastuu myös Voulez-Vous -levyllä. Albumin nimikappale ”Voulez-Vous” äänitettiin Criteria Studiosissa Miamissa, jossa Bee Gees -yhtye oli levyttänyt omia diskohittejään. Albumin muita menestyskappaleita ovat ”Chiquitita”, ”Does Your Mother Know”, ”Angeleyes” ja ”I Have a Dream”. Albumin nimi on ranskaa ja tarkoittaa "haluatteko?". Levy on julkaistu uudelleen remasteroituna kahdesti, 1997 ja 2001. ==Saavutukset== Albumi pääsi Ison-Britannian listaykköseksi vuonna 1979. Albumilta julkaistiin myös neljä singleä: *"Chiquitita" pääsi listaykköseksi muun muassa Belgiassa, Zimbabwessa, Sveitsissä, Espanjassa, Irlannissa, Etelä-Afrikassa, Uudessa- Seelannissa sekä Alankomaissa. Ruotsissa sekä Englannissa kappale oli parhaimmillaan listakakkosena. Kappaleen nimi tarkoittaa vapaasti käännettynä "pikku tyttöä" espanjaksi. Kappale julkaistiin Unicefin lasten vuonna, ja yhtye päätti lahjoittaa kaikki kappaleesta saadut tulot Unicefille. *"I Have a Dream" pääsi Englannin listakakkoseksi. Tosin vuonna 1999 se lopulta pääsi Englannin ykköseksi, kuitenkin poikabändi Westlifen cover-versiona. *"Voulez- Vous", albumin nimikappale saavutti ykkössijan ainoastaan Belgiassa. *"Does Your Mother Know", ei myöskään saavuttanut ykköspaikkaa muualla kuin Belgiassa. Vuonna 2009 Voulez-Vous pääsi mukaan kirjaan Tusen svenska klassiker, johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.Gradvall, Jan ym. (2009). Tusen svenska klassiker: böcker, filmer, skivor, tv-program från 1956 till i dag. Tukholma: Norstedt. ISBN 978-91-1-301717-4. == Kappaleet == Kaikki laulut kirjoittaneet Benny Andersson ja Björn Ulvaeus. #"As Good as New" - 3:24 #"Voulez-Vous" - 5:09 #"I Have a Dream" - 4:45 #"Angeleyes" - 4:20 #"The King Has Lost His Crown" - 3:32 #"Does Your Mother Know" - 3:13 #"If It Wasn't for the Nights" - 5:09 #"Chiquitita" - 5:26 #"Lovers (Live a Little Longer)" - 3:30 #"Kisses of Fire" - 3:16 Vuoden 2001 CD-version bonuskappaleet # * "Summer Night City" - 3:34 #"Lovelight" - 3:46 #"Gimme! Gimme! Gimme! (A Man After Midnight)" - 4:52 ==Muusikot== ===ABBA=== *Benny Andersson - syntetisaattori, koskettimet, laulu *Agnetha Fältskog - laulu *Anni-Frid Lyngstad - laulu *Björn Ulvaeus - banjo, sähkökitara, laulu ===Muut=== *Rolf Alex - rummut *Ola Brunkert - rummut *Lars Carlsson - käyrätorvi *Anders Eljas - käyrätorvi *Joe Galdo - rummut *Malando Gassama - lyömäsoittimet *Rutger Gunnarsson - basso *Paul Harris - piano *Nils Landgren - pasuuna *Ish Ledesma - kitara *Roger Palm - rummut *Halldor Palsson - saksofoni *Arnold Paseiro - basso *Jan Risberg - oboe *Janne Schaffer - kitara *Johan Stengard - saksofoni *Ake Sundqvist - lyömäsoittimet *George Terry - kitara *Mike Watson - basso *Lasse Wellander - kitara *Kajtek Wojciechowski - saksofoni == Lähteet == Voulez-Vous Voulez-Vous
Inventor of Evil

Inventor of Evil on saksalaisen thrash metal -yhtye Destructionin vuonna 2005 julkaistu studioalbumi. ==Kappaleet== # # # # # # # # # # # # # (We Are) The Road Crew (Motörhead cover) # The Alliance of Hellhoundz (Schmier only) ==Lähteet== ==Aiheesta muualla== * * Luokka:Destructionin albumit Luokka:Vuoden 2005 albumit
George Grenville

George Grenville (14. lokakuuta 1712 – 13. marraskuuta 1770) oli brittiläinen whig-poliitikko, joka toimi hallituksessa yhdeksän vuotta ja pääministerinä 1763–1765. == Elämäkerta == Grenvillen vanhemmat olivat Richard Grenville ja Hester Temple (myöhemmin isänsä perintönä kreivitär Temple), vanhempi veljensä Richard Grenville-Temple, myöh. 2. jaarli Temple. Hänen sisarensa Hester nai 1754 William Pittin, myöh. Chatham jaarli. George koulutettiin Eton Collegessa ja Oxfordin yliopiston Christ Churchissa ja kutsuttiin lakimieheksi 1735. Parlamenttiin hän pääsi 1741 Buckinghamista ja edusti vaalipiiriä kuolemaansa saakka. Parlamentissa Grenville kuului siihen veljensä, serkkujen ja sukulaisten ryhmään, joka vastusti Sir Robert Walpolen 1721–1742 jatkunutta hallintokautta. Serkkujensa kanssa hän sai painostettua itselleen aina parempia ministerinpaikkoja. Kesäkuussa 1747 hänestä tuli rahastonhoitaja ja 1754 laivaston varainhoitaja ja valtaneuvoston jäsen. Kun Pitt, joka toimi hallituksen tosiasiallisena johtajana jo 1757–1761 erosi Espanjan sodan vuoksi, Grenville jäi hallitukseen ja tuli alahuoneen johtoon. Lordi Bute suositteli Grenvilleä Yrjö III:lle seuraajakseen ja hänet nimitettiin ensimmäiseksi rahastonhoitajaksi ja valtiovarainministeriksi 1763. (first lord of Treasury ja Chancellor of the Exchequer; nyk. pääministeri) Grenvillen pääministerikausi muistetaan lähinnä lehtimies John Wilkesin syyttämisestä Buten ja kuninkaan häpäisemisestä ja Amerikan siirtokuntien leimaverolaista (ns. Stamp Act, 1765). Hän yritti hankkia suosiota alentamalla veroja ja sotilasmenoja kotimaassa ja korottamalla veroja siirtomaissa. Tämä johti laajoihin protesteihin Amerikassa ja oli yksi vallankumoukseen johtaneista syistä. Yrjö III syytti Grenvilleä myös tuontisilkistä johtuneista kutojien mellakoista Englannissa. Hänen suhteensa kuninkaaseen, joka piti häntä tylsämielisenä eikä kestänyt asioida hänen kanssaan, oli erityisen heikko. Kuningas toimitti asiat jatkuvasti Buten kanssa ja yritti saada Pittiä muodostamaan hallituksen. Viimein valtiohoitajalain kömpelö käsittely 1765 riitti kuninkaalle ja markiisi Rockingham suostui pääministeriksi eikä Grenville saanut enää koskaan virkaa. Hän on yksi harvoista pääministereistä, joka erotettiin ja jota ei ikinä aateloitu. Hänen poikansa William Wyndham Grenville, paroni Grenville pääsi myöhemmin pääministeriksi omilla ansioillaan. ==Aiheesta muualla== * George Grenville 1763-5 Whig (number10.gov.uk) * George Grenville (1712 – 1770); prime Minister: 16 April 1763 – 10 July 1765 (victorianweb.org) * BRITANNIA.COM Luokka:Yhdistyneen kuningaskunnan pääministerit Luokka:Vuonna 1712 syntyneet Luokka:Vuonna 1770 kuolleet
Stade de Genève

thumb|250px|Stade de Genève Stade de Genève on Geneven jalkapallostadion Sveitsissä. Stadion sijaitsee Geneven naapurikaupungissa Lancyssä, Geneven keskustan lounaispuolella. Stadionin katsojakapasiteetti on 32 000\. Stadion on jalkapallojoukkue Servette FC:n kotikenttä. Sarjaottelujen lisäksi stadionilla on pelattu myös kaksi kansainvälistä ystävyysottelua. 12. marraskuuta 2005 pelatussa ottelussa Englanti voitti Argentiinan 3–2 ja 4. kesäkuuta 2006 pelatussa ottelussa Brasilia voitti Uuden-Seelannin numeroin 4–0. Stadion oli myös yksi vuoden 2008 jalkapallon Euroopan- mestaruuskilpailujen pelistadioneista. Luokka:Sveitsin jalkapallostadionit Luokka:Lancy Luokka:Geneven urheilu
François Michel Louvois

François Michel Le Tellier, Louvoisin markiisi (18. tammikuuta 1641 Pariisi – 16. heinäkuuta 1691 Versailles) oli ranskalainen valtiomies, joka toimi sotaministerinä vuodesta 1666 ja oli mukana luomassa Ludvig XIV:n sotilasmahtia yhdessä Henri Turennen ja Sébastien Le Prestre de Vaubanin kanssa. ==Elämäkerta== François oli Michel Le Tellierin ja Elisabeth Turpinin poika. Hän avioitui Anne se Sauvrén, Courtencaux’n markiisittaren kanssa. Avioliitosta heillä oli seuraavat lapset: *Michel-François, Courtenvaux’n kreivi ; *Madeleine Charlotte ; *Louis-Nicolas ; *Louis François Marie, Barbezieux’n markiisi ; *Camille ; *Marguerite (†1711), joka avioitui Louis Nicolas de Neufville de Villeroyn, Alincourt’n markiisin kanssa. Hänen isänsä sai Ludvig XIV suostumaan pojan ottamiseen sotaministeriön palvelukseen, vaikka hän oli vasta viidentoista. Kuitenkin hän aloitti viran hoitamisen vasta kuusi vuotta myöhemmin vuonna 1677. Vuonna 1672 hänestä tuli ministeri ja hänet valittiin kuninkaan neuvoston jäseneksi. Hän juonitteli pääministeri Jean-Baptiste Colbertia vastaan ja sai hänen tehtävänsä rakennusten ja taiteiden ja käsitöiden ylitarkastajana. Tämä mahdollisti hänelle Versaillesin linnan rakennustöiden johtamisen. ==Armeijan uudelleenorganisointi== Ministerinä Le Tellier salli ansiokkaiden sotilaiden nousta armeijan hierarkiassa, vaikka he eivät olisikaan olleet korkeata syntyperää. Näin aateliston vastustuksesta huolimatta. Hän uudenaikaisti armeijan: yhtenäistämällä ja parantamalla aseistusta, kasarmien ja asevarikoiden rakentamisella, jotka ilmestyivät vuoden 1692 jälkeen, kuin myös palkkojen säännöllisellä maksamisella. Hän myös yritti luoda yleisen kansallisen asevelvollisuuden, mutta tässä asiassa hän koki tappion. Armeijan toimintaa parannettiin monin tavoin. Upseerikoulutusta tehostettiin. Asetekniikan uudistuksia olivat piilukkokivääri, pistin vakiovarusteena ja tykistön organisaation ja tulivoiman lisääminen. Le Tellier katsoi, että armeijan kurittomuuden ja hajanaisuuden syy oli puutteellinen huolto, joten hän alkoi kehittää toimivaa huolto-organisaatiota ja miehistön oloja. Upseeriston huono palkkausjärjestelmä aiheutti myös hankaluuksia. Upseerien oli ostettava virkaan oikeuttava valtakirja, ja valtio maksoi eversteille ja kapteeneille sen mukaan, kuinka monta miestä he asettivat kruunun käyttöön. Tästä seurasi kavalluksia, väärennöksiä ja korruptiota, ja sotamiesten todellinen määrä oli paljon pienempi kuin papereiden mukaan olisi pitänyt olla. Epäkohtaa korjattiin siirtymällä kiinteisiin kuukausipalkkoihin ja ansioitumisen mukaiseen etenemiseen virkauralla. Jälkipolvet ovat todenneet, että Le Tellier oli koko Ranskan historian kyvykkäimpiä sotaministereitä. ==Lähteet== == Aiheesta muualla == Luokka:Ranskalaiset aateliset Luokka:Ranskalaiset poliitikot Luokka:Markiisit Luokka:Vuonna 1641 syntyneet Luokka:Vuonna 1691 kuolleet
Seppo Zetterberg

Seppo Juhani Zetterberg (s. 5. joulukuuta 1945 Helsinki) on suomalainen historiantutkija, joka on tehnyt runsaasti Baltian ja Suomen autonomian ajan loppuun liittyvää tutkimusta. Koulutukseltaan Zetterberg on filosofian tohtori. Hän on toiminut Suomen Akatemian vanhempana tutkijana vuosina 1988–1994 ja Suomen Viron-instituutin johtajana vuosina 1994–1996. Lisäksi hän oli Kanavan päätoimittaja vuosina 1997–2008. Zetterbergille omistettu juhlakirja Historia ja herrasmies julkaistiin vuonna 2005 hänen täyttäessään 60 vuotta. Zetterberg jäi eläkkeelle Jyväskylän yliopiston yleisen historian professorin virasta vuoden 2010 lopussa. Zetterberg on ollut vuodesta 2006 Suomalaisen Tiedeakatemian jäsen. == Palkinnot ja tunnustukset == * P. E. Svinhufvudin muistosäätiön kirjallisuuspalkinto, 1986 teoksesta Viisi laukausta senaatissa. Eugen Schaumanin elämä ja teko * Valtion tiedonjulkistamispalkinto, 1987 * Alfred Kordelinin säätiön tunnustuspalkinto, 1991 * Suomen tietokirjailijat ry:n Warelius-palkinto, 1995 * Valkoisen Tähden ritarikunta II. luokka, 2001 * Doctor honoris causa, Tarton yliopisto, 2011 * Tieto-Finlandia-ehdokas 1998 (Jüri Vilmsin kuolema) ja 2002 (Eero Erkko) == Teokset == * * * * * * * * * * * * * * == Lähteet == Luokka:Jyväskylän yliopiston professorit Luokka:Suomalaiset historioitsijat Luokka:Vuonna 1945 syntyneet Luokka:Elävät henkilöt Luokka:Suomalaiset professorit
Hämeenmaa-luokan miinalaiva

Hämeenmaa-luokka on Suomen merivoimien kahden vuosina 1990-1992 valmistuneen miinalaivan muodostama alusluokka. Aluksista Uusimaa on Rannikkolaivaston 6. pintatorjuntalaivueessa Turun Pansiossa ja Hämeenmaa 7. pintatorjuntalaivueessa Kirkkonummella. Ne ovat avomeri- ja jäissäkulkukelpoisia aluksia ja tarkoitettu toimimaan avomerellä ja saariston alueella kaikissa olosuhteissa. Niitä käytetään miinoitustehtävien lisäksi meriliikenteen suojaamiseen, merialueen valvontaan ja johtoaluksina. Alukset modernisoitiin vuosina 2006–2008, jolloin niihin tehtiin laajoja alusteknisiä muutoksia ja niiden koko taistelunjohtojärjestelmä sekä pääosa aseistuksesta uudistettiin. Työn teki alusten alkuperäinen rakentaja Aker Finnyards, silloiselta nimeltään Hollming Oy. Alukset on varustettu monipuolisilla asejärjestelmillä omasuojaa varten. Alukset soveltuvat sotilaallisiin kriisinhallintatehtäviin. Merivoimien luovuttua miinalaiva Pohjanmaasta miinalaivat Hämeenmaa ja Uusimaa toimivat vuorotellen merivoimien koululaivana suorittaen vuosittain koulutuspurjehduksen ja osallistuen Pohjoismaisille merikadettipäiville. Luokan elinkaaren on laskettu päättyvän vuosina 2022–2025. Laivue 2020 -hankkeeseen kuuluvat Pohjanmaa-luokan monitoimikorvetit korvaavat jo käytöstä poistuneen miinalaiva Pohjanmaan sekä Hämeenmaa-luokan ja neljä Rauma-luokan ohjusvenettä 2020-luvun aikana. == Lähteet == == Aiheesta muualla == * Luokka:Seulonnan keskeiset artikkelit
Ashrita Furman

Ashrita Furman (s. 16. syyskuuta 1954) on yhdysvaltalainen ruokakauppias, jolla on nimissään eniten Guinnessin ennätysten kirjan ennätyksiä — ennätys tämäkin. Furmanin saavutuksiin kuuluu muun muassa nopein kengurukepillä kuljettu maili (12 minuuttia 16 sekuntia), 23 maitopurkin tasapainottelu leuan varassa 11,23 sekunnin ajan sekä mailin juoksu täysi maitopullo pään päällä ajassa 8 minuuttia 27 sekuntia. Furman teki ensimmäisen ennätyksensä vuonna 1979. == Lähteet == == Aiheesta muualla == *Ashrita Furmanin kotisivut * Video: Ashrita Furman life story The Record Breaker, Tiiviisti. * Video: Ashrita Furman interview, Tiiviisti. Luokka:Yhdysvaltalaiset henkilöt Luokka:Kauppiaat Luokka:Vuonna 1954 syntyneet Luokka:Elävät henkilöt
Hämeenmaa

Hämeenmaa voi viitata seuraaviin: *Hämeen historialliseen maakuntaan *Kanta- Hämeen maakuntaan *Hämeenmaa-luokan miinalaivoihin (miinalaivat Hämeenmaa ja Uusimaa) *Tykkivene Hämeenmaahan *Saattaja Hämeenmaahan * Ruotsin 1700-luvun saaristolaivaston "Hämeenmaa"-luokan laivoihin *Hämeen alueosuuskauppa Hämeenmaahan
Jason Leonard

Jason Leonard (s. 14. elokuuta 1968) on englantilainen rugbynpelaaja, joka pelasi Englannin joukkueessa 114 Rugby Unionin maaottelua vuosina 1990–2004. Hyökkääjänä pelanneesta Leonardista tuli eniten maajoukkue-edustuksia saanut pelaaja, kun hän astui Phil Vickeryn tilalle neljännellä minuutilla Englannin pelatessa maailmancupin semifinaalissa Ranskaa vastaan Sydneyssä Australiassa 16. marraskuuta 2003. Luokka:Englantilaiset rugbynpelaajat Luokka:Vuonna 1968 syntyneet Luokka:Elävät henkilöt
Bagratin katedraali

Bagratin katedraali () tai Kutaisin katedraali on 1000-luvun vaihteessa rakennettu tuomiokirkko Kutaisin kaupungissa Georgiassa. Raunioitunutta katedraalia pidetään keskiaikaisen georgialaisen arkkitehtuurin mestariteoksena. Katedraali sijaitsee Ukimerionin kukkulalla Rioni-joen vierellä ja erottuu maamerkkinä Kutaisin kaupunkikuvasta. Se rakennettiin 1000-luvun alussa kuningas Bagrat III:n hallintokaudella, minkä vuoksi sitä kutsutaan ”Bagratin katedraaliksi”. Kirjoitus katedraalin pohjoisseinällä paljastaa, että sen lattiakivet asetettiin paikoilleen vuonna khronikon 223, eli 1003. Vuonna 1510 kirkkoa tuhosi turkkilaisten aloittama tulipalo ja vuonna 1692 osmanit aiheuttivat Imeretiä miehittäessään räjähdyksen, joka romahdutti kirkon kupolin ja katon. Ukimerionin kukkulalla oli aiemmin myös linna ja kuninkaallinen palatsi, joka oli yksi maan länsiosan tärkeimmistä linnoituksista 500-luvulla. Ulkomaiset matkaajat kertoivat vielä 1600-luvulla, että linna oli vaikuttavan näköinen rakennus. Imeretin kuningas Solomon I ja venäläinen kenraali Gottlieb Heinrich Totleben kuitenkin pommittivat sen raunioiksi vuonna 1769, koska turkkilaiset miehittivät kukkulaa. Paikalla on edelleen jäljellä muureja, palatsin viinikellari ja kirkko. Katedraalia käytetään jumalanpalveluksissa vain rajoitetusti, mutta se houkuttelee paljon pyhiinvaeltajia ja turisteja. Katedraali on merkittävä turistikohde, ja sitä käytetään myös koko Kutaisin kaupungin symbolina. Alueella on tehty restaurointi- ja konservointitöitä ja arkeologisia tutkimuksia vuodesta 1952 lähtien. Vuonna 1994 Bagratin katedraali otettiin yhdessä Gelatin luostarin kanssa Unescon maailmanperintöluetteloon. Vuonna 2010 Unesco listasi sen vaarantuneiden kohteiden luetteloon, koska jälleenrakennushakkeen katsottin heikentävän Bagratin katedraalin arvoa. Vuonna 2017 Bagratin katedraali poistettiin maailmanperintöluettelosta, koska jälleenrakennustöiden katsottiin heikentäneen sen eheyttä ja aitoutta. Muutoksessa Gelatin luostari säilyi maailmanperintökohteena. == Lähteet == == Aiheesta muualla == Luokka:Georgian kirkot Luokka:Katedraalit Luokka:Kivikirkot Luokka:Kutaisi
Laivue (laivasto)

Laivue (LV tai lv.) on viiriköistä tai alusperusyksiköistä koostuva merivoimien maavoimien pataljoonaa vastaava joukkoyksikkö. Laivuetta johtaa laivueenkomentaja apunaan esikunta. Laivuetta suurempi joukkoyksikkö on lippue ja sitä pienempi on viirikkö. Luokka: Sotilasyksiköt
Lippue

Lippue on merivoimien joukko-osasto, johon kuuluu 3–6 laivuetta sekä esikunta ja huoltoyksiköt. Lippue vastaa maavoimien prikaatia. Lippuetta suurempi yksikkö on laivasto. Suomen merivoimissa lippue ei ole enää joukkokokoonpanona käytössä, vaan prikaati-tason joukko-osasto on Rannikkolaivasto. Ratsuväessä lippue (fana) on viitannut perusyksikköä (komppaniaa) suurempaan yksikköön, johon kuului 1500- ja 1600-luvuilla keskimäärin 300 ratsukkoa. Ratsuväen organisaatiouudistuksessa vuonna 1621 lippueet korvattiin pienemmillä komppanioilla ja näiden yhtymiä kutsuttiin eskadrooniksi. ==Lippue Suomessa== Suomen merivoimat eivät enää käytä lippue-nimitystä, vaan rauhan aikana laivueita sisältävät joukko-osastot ovat meripuolustusalueita, joissa on myös maalla toimivia joukko-osastoja. Nämä ovat Suomenlahden meripuolustusalue ja Saaristomeren meripuolustusalue, joihin kuuluu sekä laivasto- että rannikkojoukkoja. Ne tosin yhdistettiin vuoden 2015 alusta Rannikkolaivastoksi. Turussa sijainnut merivoimien joukko-osasto tunnettiin 1990-luvulle asti nimellä Laivastolippue (LaivLp). Sen alaisuudessa toimi Helsingin Lippue (HelLp) vuodesta 1961 alkaen. Luokka:Sotilasyksiköt Luokka:Suomen merivoimat Luokka:Ratsuväki
Kapinleijona

Kapinleijona (Panthera leo melanochaitus) on leijonan sukupuuttoon kuollut alalaji, joka eli Etelä-Afrikassa. Alalaji kuoli sukupuuttoon noin vuonna 1865 eurooppalaisten uudisasukkaiden vainon vuoksi.Cape Lion - Panthera leo melanochaitus Tiger Homes == Lähteet == Luokka:Leijona Luokka:Sukupuuttoon kuolleet nisäkkäät